
ΝΟΜΟΣ ΥΠ’ ΑΡΙΘ. 2165 

Ρύθμιση θεμάτων παραγωγής ηλεκτρικής ενέργειας και συ¬ 
ναφείς διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο Νόμο που ψήφισε η Βουλή: 

Άρθρο 1 
Ίδρυση σταθμών 

παραγωγής ηλεκτρικής ενέργειας 

1. Επιφυλασσόμενου του αποκλειστικού προνομίου 
της Δ.Ε.Η. για τη μεταφορά και διανομή ηλεκτρικής 
ενέργειας σε όλη τη χώρα, όπως προβλέπεται από το 
άρθρο 1 του ν. 1559/1985 (ΦΕΚ 135 Α), από της 
δημοσιεύσεως του παρόντος νόμου και μόνο μετά από 
έγκριση που χορηγείται με κοινή απόφαση των Υπουρ¬ 
γών Εθνικής Οικονομίας, Οικονομικών και Βιομηχανίας, 
Ενέργειας και Τεχνολογίας, που δημοσιεύεται στην 
Εφημερίδα της Κυβερνήσεως, επιτρέπεται στη Δ.Ε.Η. 
ή/και σε άλλα νομικά ή φυσικά πρόσωπα (ιδιώτες πα¬ 
ραγωγοί): 

(α) η ίδρυση, κατασκευή και λειτουργία νέων σταθμών 
παραγωγής ηλεκτρικής ενέργειας, 

(β) η αύξηση της δυναμικότητας παραγωγής ηλεκτρι¬ 
κής ενέργειας υφιστάμενων ή νέων σταθμών ηλεκτρο¬ 
παραγωγής, 

(γ) η εξαγωγή ηλεκτρικής ενέργειας και 

(δ) η εισαγωγή ηλεκτρικής ενέργειας (δραστηριότητα 
που μπορεί να ασκήσει μόνο η Δ.Ε.Η.). 

Για τους σκοπούς του παρόντος νόμου ως “νέος 
σταθμός παραγωγής ηλεκτρικής ενέργειας* νοείται κάθε 
σταθμός που δεν έχει τεθεί σε εμπορική λειτουργία 
κατά την έναρξη ισχύος του νόμου αυτού. 

2. Οι όροι και προϋποθέσεις άσκησης των δραστη¬ 
ριοτήτων, που προβλέπονται στα πιο πάνω εδάφια (α) 
έως και (δ), καθώς και η διαδικασία υποβολής των 
αιτήσεων για τη χορήγηση της έγκρισης της παραγράφου 
1 του παρόντος άρθρου καθορίζονται με προεδρικά 
διατάγματα, μετά από πρόταση των Υπουργών Εθνικής 


Οικονομίας, Οικονομικών και Βιομηχανίας, Ενέργειας 
και Τεχνολογίας. 

3. Δεν απαιτείται η έγκριση της παραγράφου 1 του 
παρόντος άρθρου στις περιπτώσεις ίδρυσης, κατα¬ 
σκευής, λειτουργίας ή αύξησης της δυναμικότητας πα¬ 
ραγωγής ηλεκτρικής ενέργειας σταθμών αυτοπαραγωγής 
και εφεδρικών σταθμών, όπως οι σταθμοί αυτοί ορίζονται 
από τις διατάξεις του ν. 1559/1985 (ΦΕΚ 135 Α ). 

Άρθρο 2 

Διαγωνισμοί για την ίδρυση, κατασκευή και λει¬ 
τουργία σταθμών παραγωγής ηλεκτρικής ενέργειας 
από ιδιώτες παραγωγούς 

1. Με κοινές αποφάσεις των Υπουργών Εθνικής 
Οικονομίας και Βιομηχανίας, Ενέργειας και Τεχνολο¬ 
γίας, προκειμένου να εξασφαλισθούν οι μελλοντικές 
ενεργειακές ανάγκες της χώρας, μετά από εισήγηση 
είτε της Γενικής Διεύθυνσης Οικονομικής Πολιτικής του 
Υπουργείου Εθνικής Οικονομίας είτε της Δ.Ε.Η., ο 
Υπουργός Εθνικής Οικονομίας δύναται να προβαίνει 
στη διενέργεια διαγωνισμών για την ανάθεση της ίδρυ¬ 
σης, κατασκευής και λειτουργίας νέων σταθμών παρα¬ 
γωγής ηλεκτρικής ενέργειας σε ιδιώτες παραγωγούς. 
Οι διενεργούμενοι διαγωνισμοί διεξάγονται σύμφωνα με 
τους γενικούς όρους του επισυναπτόμενου στον πα¬ 
ρόντα νόμο Παραρτήματος. 

2. Με απόφαση του Υπουργού Εθνικής Οικονομίας, 
που δημοσιεύεται στην Εφημερίδα της Κυβερνήσεως, 
συγκροτούνται Επιτροπές, έργο των οποίων είναι η 
διεξαγωγή των διαγωνισμών, η εκτίμηση των προσφο¬ 
ρών και η επιλογή της πλέον συμφέρουσας οικονομικά 
προσφοράς. Οι αρμοδιότητες και τα μέλη των Επιτροπών 
ή ο τρόπος επιλογής τους και η αμοιβή τους καθορίζονται 
με την ίδια υπουργική απόφαση. 

3. Ο Υπουργός Εθνικής Οικονομίας, ενεργώντας στο 
όνομα και για λογαριασμό του Ελληνικού Δημοσίου, 
δύναται να υπογράφει όλες τις συμβάσεις που κρίνει 
απαραίτητες αναφορικά με την ίδρυση, κατασκευή και 
λειτουργία νέων σταθμών παραγωγής ηλεκτρικής ενέρ¬ 
γειας, για τους οποίους διενεργείται διαγωνισμός, σύμ- 

φωνα με την παράγραφο 1 του παρόντος άρθρου, συ¬ 
μπεριλαμβανομένων ενδεικτικά συμβάσεων παροχής 
πρώτων υλών (καύσιμα) για την παραγωγή ηλεκτρικής 
ενέργειας και συμβάσεων αγοράς της παραγόμενης 
ηλεκτρικής ενέργειας. Με αποφάσεις του Υπουργού 
Εθνικής Οικονομίας, που δημοσιεύονται στην Εφημερίδα 
της Κυβερνήσεως, δύναται να εκχωρούνται και μετα¬ 
βιβάζονται, όλα τα δικαιώματα και υποχρεώσεις που 
ανέλαβε με την υπογραφή των συμβάσεων αυτών το 
Ελληνικό Δημόσιο σε νομικά πρόσωπα που του ανήκουν. 
Με τις ίδιες αποφάσεις καθορίζονται και οι όροι της 
μεταβίβασης. Επίσης, ο Υπουργός Εθνικής Οικονομίας, 
ενεργώντας στο όνομα και γιά λογαριασμό του Ελλη¬ 
νικού Δημοσίου, δύναται να υπογράφει συμβάσεις συ- 
στάσεως επικαρπίας ή/και πραγματικών δουλειών υπέρ 
του Ελληνικού Δημοσίου και να μεταβιβάζει την άσκηση 
των δικαιωμάτων που απορρέουν από τις συμβάσεις 
αυτές στον ιδιώτη παραγωγό στον οποίο κατακυρώθηκε 
ο διαγωνισμός σύμφωνα με τις διατάξεις του παρόντος 
νόμου. 

4. Με κοινές αποφάσεις των Υπουργών Εθνικής 
Οικονομίας, Οικονομικών και Βιομηχανίας, Ενέργειας 
και Τεχνολογίας, που δημοσιεύονται στην Εφημερίδα 
της Κυβερνήσεως, δύναται να απαλλοτριώνονται υπέρ 
του Ελληνικού Δημοσίου και με δαπάνες του οι ανα¬ 
γκαίες ιδιοκτησίες για την ίδρυση, κατασκευή και λει¬ 
τουργία νέων σταθμών παραγωγής ηλεκτρικής ενέρ¬ 
γειας για τους οποίους διενεργείται διαγωνισμός κατά 
την παράγραφο 1 του παρόντος άρθρου και οι οποίοι 
νέοι σταθμοί χαρακτηρίζονται, για τους σκοπούς του 
παρόντος νόμου, ως έργα δημόσιας ωφέλειας. Αντι¬ 
κείμενο των απαλλοτριώσεων αυτών μπορεί να είναι 
ακόμα και ιδιοκτησίες ή τμήματα ιδιοκτησιών που έχουν 
απαλλοτριωθεί προηγουμένως για οποιονδήποτε σκοπό 
ή και η σύσταση εμπραγμάτων δικαιωμάτων υπέρ του 
Δημοσίου. 

5. Με κοινές αποφάσεις των Υπουργών Εθνικής 
Οικονομίας και Οικονομικών, που δημοσιεύονται στην 
Εφημερίδα της Κυβερνήσεως, επιτρέπεται η υπέρ του 
ιδιώτη παραγωγού στον οποίο κατακυρώθηκε ο διαγω¬ 
νισμός για την εκτέλεση των έργων ίδρυσης, κατασκευής 
και λειτουργίας σταθμού παραγωγής ηλεκτρικής ενέρ¬ 
γειας σύμφωνα με τον παρόντα νόμο : 

(α) σύσταση επικαρπίας ή παραχώρηση της χρήσης, 
για όσο χρόνο λειτουργεί ο σταθμός παραγωγής ηλε¬ 
κτρικής ενέργειας, με ή χωρίς αντάλλαγμα, επί οποιοσ¬ 
δήποτε εκτάσεως που ανήκει στο Ελληνικό Δημόσιο, 
συμπεριλαμβανομένων και των εκτάσεων που έχουν 
απαλλοτριωθεί, σύμφωνα με την παράγραφο 4 του 
παρόντος άρθρου 

(β) μεταβίβαση, με ή χωρίς αντάλλαγμα, κάθε μορφής 
πραγματικής δουλείας που ανήκει στο Ελληνικό Δημόσιο 
και 

(γ) παροχή δικαιώματος προσωρινής χρήσης των 
αναγκαίων εκτάσεων για την εκτέλεση των έργων κα¬ 
τασκευής του σταθμού παραγωγής ηλεκτρικής ενέρ¬ 
γειας. Στην περίπτωση αυτήν οφείλεται αποζημίωση 
που καθορίζεται σε πρώτο και τελευταίο βαθμό από το 
Μονομελές Πρωτοδικείο Αθηνών με ανάλογη εφαρμογή 
των διατάξεων του άρθρου 18 του ν.δ. 797/1971 (ΦΕΚ 
ΙΑ). Η αποζημίωση αυτή αναπροσαρμόζεται με απόφαση 
του Μονομελούς Πρωτοδικείου Αθηνών για κάθε έτος 


που διαρκεί η χρήση των εκτάσεων. 

6. Οι σχετικές αιτήσεις και τα προβλεπόμενα από τις 
κείμενες διατάξεις δικαιολογητικά για την έκδοση όλων 
των αδειών και εγκρίσεων που απαιτούνται για την 
ίδρυση, κατασκευή και λειτουργία σταθμού παραγωγής 
ηλεκτρικής ενέργειας, για τον οποίο έγινε διαγωνισμός 
κατά την παράγραφο 1 του παρόντος άρθρου, υπο¬ 
βάλλονται στο Υπουργείο Εθνικής Οικονομίας, το οποίο 
διαβιβάζει το σχετικό φάκελο στα αρμόδια υπουργεία. 
Εντός προθεσμίας δύο (2) μηνών από της υποβολής 
των σχετικών αιτήσεων στις υπηρεσίες των αρμόδιων 
υπουργείων και εφόσον τα δικαιολογητικά που τις συ¬ 
νοδεύουν είναι πλήρη, οι υπηρεσίες αυτές υποχρεούνται 
να χορηγήσουν τις αιτούμενες άδειες ή εγκρίσεις. Αν 
παρέλθει το δίμηνο άπρακτο θεωρείται ότι χορηγήθηκαν 
οι αιτηθείσες άδειες ή εγκρίσεις. Στην περίπτωση αυτήν, 
ο Υπουργός Εθνικής Οικονομίας με πράξη του πιστοποιεί 
τα παραπάνω, η οποία επέχει και τη θέση των αιτούμε - 
νων αδειών ή εγκρίσεων. 

Άρθρο 3 

Μεταβίβαση μετοχών Δ.ΕΠ.Α. 

1. Από τη δημοσίευση του παρόντος νόμου μεταβιβάζε¬ 
ται χωρίς αντάλλαγμα το σύνολο των μετοχών της “Δη¬ 
μόσιας Επιχείρησης Αερίου Ανώνυμος Εταιρεία (Δ.ΕΠ.Α.)' 
με αριθμό ΜΑΕ 17913/01/Β/88/514 από τη Δημόσια Ε¬ 
πιχείρηση Πετρελαίου Ανώνυμος Εταιρεία (Δ.Ε.Π.) στο 
Ελληνικό Δημόσιο, τηρουμένων των σχετικών διατάξεων 
του κ.ν. 2190/1920, όπως ισχύει 

2. Η Δ.Ε.Π. έχει την υποχρέωση μέσα σε προθεσμία 
είκοσι (20) ημερών από τη δημοσίευση του παρόντος 
νόμου να προβεί στις απαιτούμενες λογιστικές εγγραφές 
στα βιβλία της, για την απεικόνιση της παραπάνω 
μεταβίβασης του συνόλου των μετοχών της στο Ελ¬ 
ληνικό Δημόσιο και να προβεί στην παράδοση των 
μετοχών. 

Άρθρο 4 

Προστασία επένδυσης 

Το Ελληνικό Δημόσιο, μετά από αίτηση του ιδιώτη 
παραγωγού, παρέχει σε αυτόν την προστασία, που 
προβλέπεται στο ν.δ. 2687/1953 για τα κεφάλαια πά~ 
σης φύσεως και μορφής, που εισάγονται από το εξω¬ 
τερικό για την ίδρυση, κατασκευή και λειτουργία του 
νέου σταθμού παραγωγής ηλεκτρικής ενέργειας. 

Άρθρο 5 
Αρχαιότητες 

Σε περίπτωση ανεύρεσης αρχαιοτήτων κατά την κα¬ 
τασκευή νέου σταθμού παραγωγής ηλεκτρικής ενέργειας 
για τον οποίο έγινε διαγωνισμός κατά την παράγραφο 
1 του άρθρου 2 του παρόντος νόμου, η Αρχαιολογική 
Υπηρεσία είναι υποχρεωμένη, μέσα σε εξήντα (60) 
ημέρες από τη σχετική ειδοποίησή της από τον ιδιώτη 
παραγωγό στον οποίο έχει ανατεθεί κατόπιν διαγωνι¬ 
σμού η ίδρυση του σταθμού παραγωγής ηλεκτρικής 
ενέργειας, να προχωρήσει σε όλες τις αναγκαίες ε¬ 
νέργειες για τη διαφύλαξη και κατά το δυνατόν μετα¬ 
κίνηση των αρχαιοτήτων. 

Άρθρο 6 

Καταργούμενες διατάξεις 

Από την ισχύ του παρόντος νόμου καταργούνται: 

(α) Η παράγραφος 4 του άρθρου 3 του ν. 1559/1985, 
όπως προστέθηκε από το άρθρο 62 του ν. 1914/1990 
(ΦΕΚ 178 Α'). 

(β) Όλες γενικά οι διατάξεις που αντιβαίνουν στις 
ρυθμίσεις του παρόντος νόμου. 

ΠΑΡΑΡΤΗΜΑ 

ΓΕΝΙΚΟΙ ΟΡΟΙ ΔΙΕΝΕΡΓΕΙΑΣ ΔΙΑΓΩΝΙΣΜΩΝ ΓΙΑ 
ΤΗΝ ΙΔΡΥΣΗ, ΚΑΤΑΣΚΕΥΗ ΚΑΙ ΛΕΙΤΟΥΡΓΙΑ 
ΣΤΑΘΜΩΝ ΠΑΡΑΓΩΓΗΣ ΗΛΕΚΤΡΙΚΗΣ ΕΝΕΡΓΕΙΑΣ 
ΑΠΟ ΙΔΙΩΤΕΣ ΠΑΡΑΓΩΓΟΥΣ 

1. Ο Υπουργός Εθνικής Οικονομίας με ανακοινώσεις 
του, που δημοσιεύονται στον Ελληνικό ή/και διεθνή 
τύπο, γνωστοποιεί την πρόθεση του Ελληνικού Δημοσίου 
να διενεργήσει διαγωνισμό με το σύστημα της προε¬ 
πιλογής για την μελέτη-κατασκευή και εκμετάλλευση 
σταθμού παραγωγής ηλεκτρικής ενέργειας και προσκα- 
λεί τους ενδιαφερόμενους να υποβάλλουν αιτήσεις 
εκδήλωσης ενδιαφέροντος στην υπηρεσία του Υπουρ¬ 
γείου Εθνικής Οικονομίας και εντός συγκεκριμένης προ¬ 
θεσμίας που ορίζει αυτή. Επιπλέον, ο Υπουργός Εθνικής 
Οικονομίας δύναται να προσκαλεί με επιστολή, τηλε¬ 
γράφημα ή τηλεομοιοτυπία οίκους που διαθέτουν τις 
απαραίτητες γνώσεις και δυνατότητες στον τομέα πα¬ 
ραγωγής ηλεκτρικής ενέργειας για υποβολή τυχόν αι¬ 
τήσεων εκδήλωσης ενδιαφέροντος. Με ιον ίδιο τρόπο 
μπορούν να υποβάλλονται και οι αιτήσεις εκδήλωσης 
ενδιαφέροντος με την προϋπόθεση ότι ακολουθεί και 
επιβεβαίωση με επιστολή σύμφωνα με τους όρους που 
ορίζει η ανακοίνωση. 

2. Μετά την παρέλευση της προθεσμίας υποβολής 
των αιτήσεων εκδήλωσης ενδιαφέροντος, η αρμόδια 
υπηρεσία του Υπουργείου Εθνικής Οικονομίας παραδίδει, 
σύμφωνα με τους όρους της ανακοίνωσης, τη διακήρυξη 
του διαγωνισμού και τα συμβατικά τεύχη που τη συνο¬ 
δεύουν, σε όσους εκδήλωσαν ενδιαφέρον. 

3. Η διακήρυξη του διαγωνισμού περιλαμβάνει ενδει¬ 
κτικά τα παρακάτω: 

(α) π) διαδικασία και το χρονοδιάγραμμα του διαγω¬ 
νισμού 

(β) τον τόπο εκτέλεσης και τη γενική περιγραφή του 
έργου, καθώς και τη φύση και έκταση των εργασιών 
που θα εκτελεσθούν. Τις τεχνικές πληροφορίες που 
πρέπει να παράσχουν οι διαγωνιζόμενοι προκειμένου 
να καταστεί δυνατή η ποιοτική και συγκριτική αξιολό¬ 
γηση των προσφορών 

(γ) τα κριτήρια προεπιλογής των διαγωνιζομένων* 

(δ) τα κριτήρια αξιολόγησης των προσφορών* 

(ε) την ανώτατη τιμή διάθεσης της ηλεκτρικής ενέρ¬ 
γειας από τον ιδιώτη παραγωγό προς τη Δ.Ε.Η.. Προ¬ 
σφορές που θα υπερβαίνουν την τιμή αυτή δεν θα 
γίνονται αποδεκτές. Η τιμή σε δραχμές ανά κιλοβατώρα 
(Κ\Λ//Η) θα εκφράζει είτε το συνολικό κόστος παρα¬ 
γωγής, συμπεριλαμβανομένου του κόστους του καυσί¬ 
μου, είτε το κόστος μετατροπής της θερμικής ενέργειας 
σε ηλεκτρική σε περίπτωση που το καύσιμο θα παρέχεται 
δωρεάν στον ιδιώτη παραγωγό. Και στις δύο περιπτώσεις 


θα προσδιορίζεται στη διακήρυξη η τυπική ετήσια κα¬ 
μπύλη του φορτίου του σταθμού και θα ζητείται να 
δηλωθεί η εγγυημένη ειδική κατανάλωση καυσίμου κατά 
τα διάφορα φορτία. 

Ειδικότερα, για τους διαγωνισμούς που διενεργούνται 
από της δημοσιεύσεως του παρόντος νόμου και μέχρι 
την 30ή Ιουνίου 1994 η προσφερόμενη ανώτατη τιμή 
διάθεσης της ηλεκτρικής ενέργειας, που θα παράγεται 
από μονάδες ιδιωτών παραγωγών, που θα ενταχθούν 
στο διασυνδεδεμένο δίκτυο της Δ.Ε.Η., θα είναι κατώ¬ 
τερη από το εκάστοτε εγκεκριμένο τιμολόγιο πελατών 
υψηλής τάσεως (Α’ 150) μειωμένο κατά το μέσο κόστος 
του συστήματος μεταφοράς, όπως προσδιορίζεται στη 
μελέτη με τίτλο “Χρηματοοικονομικός Διαχωρισμός της 
Δ.Ε.Η.” (σελ. 30), η οποία υποβλήθηκε στο Υπουργείο 
Εθνικής Οικονομίας με το έγγραφο αριθ. ΓΓΔ 5349/ 
7-12-1992, συμπεριλαμβανομένων και των απωλειών. 
Η ανώτατη αποδεκτή τιμή διάθεσης της ηλεκτρικής 
ενέργειας για μονάδες ηλεκτροπαραγωγής των νήσων 
Κρήτης, Ρόδου και λοιπών περιοχών αυτόνομων σταθ¬ 
μών παραγωγής προσδιορίζεται με βάση το τεύχος 
"1993 Προϋπολογιστικό Κόστος κατά Βασική Λειτουργία" 
της Δ/νσης Οικονομικών Λειτουργιών της Δ.Ε.Η. (σελ. 
18, 19 και 20) αντιστοίχως, υπό αύξοντα αριθμό 27), 
όπως αυτό διαμορφώθηκε με βάση τα μεγέθη και τις 
παραδοχές του Προκαταρκτικού Σχεδίου Προϋπολογι¬ 
σμού της Δ.Ε.Η. έτους 1993, το οποίο εγκρίθηκε από 
το Δ.Σ. αυτής με την Απόφαση αριθμ. 429/19-11-1992 
και υποβλήθηκε στο Υπουργείο Εθνικής Οικονομίας με 
το έγγραφο αριθ. ΓΓΔ 5123/20-11-1992. 

(στ) το ύψος των εγγυήσεων που προσφέρονται από 
τους διαγωνιζόμενους σε κάθε στάδιο του διαγωνισμού, 
καθώς και τα δικαιολογητικά που αποδεικνύουν την 
οικονομική και χρηματοδοτική ικανότητα των διαγωνι- 
ζομένων και 

(ζ) το ύψος της αποζημίωσης που καταβάλλει το 
Ελληνικό Δημόσιο σε περίπτωση ακύρωσης του διαγω¬ 
νισμού με υπαιτιότητά του. 

Άρθρο 7 
Έναρξη ισχύος 

Ο Νόμος αυτός ισχύει από την ημέρα της δημοσίευσής 
του στην Εφημερίδα της Κυβερνήσεως. 

Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως Νόμου 
του Κράτους. 

Μύκονος, 29 Ιουλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΣΤ. ΜΑΝΟΣ θ. ΜΠΑΚΟΓΙΑΝΝΗ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

ΒΑΣ. ΚΟΝΤΟΠΑΝΝΟΠΟΥΛΟΣ 

θεωρήθηκε και τέθηκε η Μεγάλη Σφραγίδα του Κράτους 
Αθήνα, 29 Ιουλίου 1993 

Η ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας : 
ΤΕΕΕΧ 

ΡΑΧ 

Καποδιστρίου 34 

104 32 

22.3211 ΥΡΕΤ <3Π 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00* έως 13.00 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 . ... 

* Για φωτοαντίγραφα παλαιών τευχών στην οδο Σολωμου 51 τηλ.. 5Ζ 

•Τμήμα πληροφόρησης: Για τα δημοσιεύματα των ΦΕΚ Σολωμου 51 τηλ 52.25.713 &Α4Μ.ΡΑ/ 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ. 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

β) » » » 

γ) » » » 

δ) » » » 

ε) » » » 

στ) » » » 

ζ) » » » 

η) » » » 

θ) » » » 

ι) » » » 


Β' 

Γ’ 

Δ' 

Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμπ.& Βιομ. Ιδ. 
Αν. Ειδικού Δικαστηρίου 
Α.Ε. 8. Ε.Π.Ε. 


Δρχ. 

» 


ια) Για όλα τα Τεύχη εκτός ΤΑΕ-ΕΠΕ 


15.000 

30.000 

10.000 

30.000 

20.000 

10.000 

5.000 

10.000 

3.000 

200.000 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοοτό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


Δρχ. 


» 

» 

» 

» 

» 

» 

» 

» 

» 

» 


750 

1.500 

500 

1.500 

1.000 

500 

250 

500 

150 

10.000 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





